Diari Oficial de la Generalitat Valenciana


Sumari del DOGV 3159, del 12-01-1998 (1998/0123)

Informació pública del Programa d'Actuació Integrada Caminàs, sector nº 1.
--------------------------------------------------------------------------

### Dades del document

Número de DOGV
:   3159

Data del DOGV
:   12-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/0123


Organisme emissor
:   Cristobal Belles Herrero

Tipus de document
:   Anunci

Informació pública del Programa d'Actuació Integrada Caminàs, sector nº 1. [98/X0123]
  
Per D. Cristóbal Bellés Herrero, amb domicili al carrer Governador Bermúdez de Castro nº 20-3r de Castelló, ha formulat el Programa de Actuació Integrada Caminàs, Sector nº 1, delimitat per l'avinguda del Mar, Camí Caminàs, avinguda germans Bou i vial nº 1 en projecte, que inclou Homologació, Pla Parcial i Projecte d' Urbanització, que es tramita pel procediment simplificat, a l'empara del que disposa l'article 48 de la Llei 6/1994, de 15 de Novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
De conformitat amb allò preceptuat en l'article 48.1.c), en relació amb l'article 46.3 de la llei esmentada, escau sotmetre l'indicat programa, amb tota la documentació annexa, a informació pública pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini els interessats podran formular les al·legacions que els pertoque segons dret, així com alternatives tècniques de programa i, si escau, proposicions juridicoeconòmiques, en els termes i condicions de l'esmentada llei, a l'efecte de la qual podran consultar la documentació dipositada a la notaria del senyor Enrique Ferrero María, al carrer Major número 31, 3r, de Castelló de la Plana.
  
Qualsevol persona podrà comparèixer en aquesta notaria per tal d'obtindre còpia de l'acta de protocol·lització de la referida Alternativa Tècnica o sol·licitar que li siga exhibida.
  
Igualment, els interessats podran consultar a l' Ajuntament de Castelló de la Plana els dies hàbils en horari d'atenció al públic, les actuacions derivades de la documentació allí dipositada i formular davant d'ell, tant al·legacions com alternatives tècniques que vulguen competir amb l'exposada al públic, així com proposicions juridicoeconòmiques, en plica tancada, per a executar qualsevol de les alternatives durant els cinc dies hàbils comptats des de la finalització del termini de presentació d'alternatives.
  
L'acte d'obertura de pliques tindrà lloc a l' Ajuntament de Castelló de la Plana, el següent dia hàbil a la conclusió del termini per a presentar-les. Durant els 10 dies hàbils següents al d'obertura de pliques podran ser objecte de consulta i al·legacions totes les actuacions de l'expedient.
  
Mitjançant aquest anunci i de conformitat amb allò disposat en els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica el contingut d'aquest anunci als titulars cadastrals no identificats o amb domicili desconegut, dels quals s'ignora el lloc de notificació, i que són els següents:
  
Polígon 68 Gumbau.
  
Propietari de la parcel·la cadastral nº 229 i nº 55.
  
Parcel·la nº 118: D. Felipe Fuster Santamaría.